CELEX: 32016D0547
Language: et
Date: 2016-04-07 00:00:00
Title: Komisjoni otsus (EL) 2016/547, 7. aprill 2016, millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine

8.4.2016   
            
            
               ET
            
            
               Euroopa Liidu Teataja
            
            
               L 94/14
            
         KOMISJONI OTSUS (EL) 2016/547,
   7. aprill 2016,
   millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2013. aasta otsust 2013/785/EL Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta, (1) eriti selle artiklit 3,
   ning arvestades järgmist:
   
               (1)
            
            
               Euroopa Ühenduse ja Maroko Kuningriigi vahelise kalandusalase partnerluslepingu (2) (edaspidi „leping”) (heaks kiidetud nõukogu määrusega (EÜ) nr 764/2006 (3)) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja kohaldamise toimimist. Otsusega 2013/785/EL heaks kiidetud Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll”)) artikliga 5 on lubatud ühiskomiteel kiita heaks protokolli muudatusi.
            
         
               (2)
            
            
               Ühiskomitee pidi kogunema Brüsselis 14.–16. oktoobril 2015, et kiita heaks protokolli rakendamiseks vajalike teatavate tehniliste meetmete muudatused, st et muuta põhjalähedase püügi kategoorias lubatud õngejadalaevade arvu ja tonnaaži jaotust pärast seda, kui selgus et kõnealuses kategoorias on olnud alapüük, ning muuta saagi koostist tööstusliku pelaagilise püügi kategoorias, et püük kõnealuses kategoorias saaks jätkuda.
            
         
               (3)
            
            
               Enne ühiskomitee asjaomast kohtumist edastas komisjon nõukogule ettevalmistava dokumendi, milles olid üksikasjalikult esitatud liidu kavandatava seisukoha eri elemendid.
            
         
               (4)
            
            
               Kooskõlas otsuse 2013/785/EL lisa punktiga 3 kiitis nõukogu liidu kavandatava seisukoha heaks.
            
         
               (5)
            
            
               Õngejadalaevade arvu ja tonnaaži jaotusega seotud meetmed pandi ühiskomitee kohtumise protokolli kirja ning Maroko põllumajandus- ja kalandusministeerium kiitis 13. novembri 2015. aasta kirjaga nr 510/11 heaks meetmed saagi koostise kohta tööstusliku pelaagilise püügi kategoorias.
            
         
               (6)
            
            
               Sardiinide ja sardinellade liigi rühma püügimäära suurendamist kompenseeritakse püügimäära samaväärse vähendamisega stauriidide/makrellide/anšooviste liigi rühmas.
            
         
               (7)
            
            
               Kõnealused muudatused tuleks Euroopa Liidu nimel heaks kiita.
            
         
               (8)
            
            
               Vaja on näha ette võimalus kohaldada kõnealuseid meetmeid tagasiulatuvalt alates 13. novembrist 2015,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks Euroopa Liidu ja Maroko Kuningriigi vahelises protokollis, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus, esitatud kalapüügi teabelehe nr 4 ja nr 6 muudatused, mille on heaks kiitnud kõnealuse lepingu artikli 10 kohaselt loodud ühiskomitee ning mis tulenevad protokolli ja kirja nr 510/11 väljavõttest, mis mõlemad on vastavalt esitatud käesoleva otsuse I ja II lisas.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 13. novembrist 2015.
   
      Brüssel, 7. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 349, 21.12.2013, lk 1.
   
      (2)  ELT L 141, 29.5.2006, lk 4.
   
      (3)  Nõukogu 22. mai 2006. aasta määrus (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist (ELT L 141, 29.5.2006, lk 1).
   
      I LISA
      
         Euroopa Ühenduse ja Maroko Kuningriigi vahelise kalandusalase partnerluslepinguga loodud ühiskomitee 14.–16. oktoobril 2015 toimunud kohtumise protokolli väljavõte
      
      Olles täheldanud alapüüki õngejadalaevade alamkategoorias ja olles saanud Euroopa Liidu taotluse vaadata läbi lubatud tonnaaž, tegi lepinguosaline Maroko, arvestades 4. kategoorias olevate õngejadalaevade kalapüügivõimaluste ülemmäära, ettepaneku järgmise lubatud laevade arvu ja tonnaaži uue jaotuse kohta: viis õngejadalaeva brutotonnaažiga kuni 150 GT ja neli õngejadalaeva brutotonnaažiga kuni 200 GT. Lepinguosaline Maroko jätkab selle taotluse analüüsimist, võttes arvesse kehtestatud üldist ülemmäära ja analüüsides ka selliste laevade kalapüügiloataotlusi, mille tonnaaž on üle 200 GT.
   
   
      II LISA
      
         Väljavõte Maroko põllumajandus- ja kalandusministeeriumi 13. novembri 2015. aasta kirjast nr 510/11
      
      Vastuseks Brüsselis 14.–16. oktoobril 2015 toimunud teisel ühiskomitee kohtumisel esitatud taotlusele vaadata läbi teatavad tehnilised üksikasjad seoses 6. kategooriasse kuuluvate väikeste pelaagiliste liikide püügiga on mul au teatada, et teadusasutuse Institut National de Recherche Halieutique (INRH) teadusliku arvamuse kohaselt peaks sardiinide ja sardinellade liigi rühma püügimäär olema 37 % lubatud kvoodist ning varude ülepüügi vältimiseks peaks see ülemmäär jääma kehtima.